Ministru kabineta rīkojuma projekta

**„Par Izglītības un zinātnes ministrijas valdījumā esošajiem valsts nekustamajiem īpašumiem Lūznavā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Izglītības un zinātnes ministrijas valdījumā esošajiem valsts nekustamajiem īpašumiem Lūznavā” (turpmāk – rīkojuma projekts) sagatavots, lai nodotu Aizsardzības ministrijas un Finanšu ministrijas valdījumā valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, 14.pants. Publiskas personas finanšu līdzekļu un mantas izšķērdēšanas novēršanas likuma 3.pants. Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts.Aizsardzības ministrijas 2017.gada 4.decembra vēstule Nr.MV-N/3314 “Par zemes vienību un būvju nodošanu Aizsardzības ministrijas valdījumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai nodotu Aizsardzības ministrijas un Finanšu ministrijas valdījumā trīs valsts nekustamos īpašumus Lūznavas pagastā, Rēzeknes novadā (izveidoti no bijušā valsts nekustamā īpašuma ”Lūznavas Profesionālā vidusskola”, Lūznavas pagastā, Rēzeknes novadā), kas nav nepieciešami ministrijas vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošo iestādi no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas. Valsts nekustamo īpašumu ”Lūznavas Profesionālā vidusskola”, Lūznavas pagastā, Rēzeknes novadā, atbilstoši Ministru kabineta 2016.gada 4.oktobra rīkojumā Nr.579 “Par Izglītības un zinātnes ministrijas valdījumā esošā valsts nekustamā īpašuma “Lūznavas profesionālā vidusskola” Lūznavas pagastā, Rēzeknes novadā, nodošanu Finanšu ministrijas valdījumā un pārdošanu” (turpmāk - MK rīkojums Nr.579), dotajam uzdevumam bija plānots nodot Finanšu ministrijas valdījumā un pārdot. Vienlaikus MK rīkojumā Nr.579 ministrijai tika dots uzdevums sadarbībā ar Ekonomikas ministriju, akciju sabiedrību “Latvenergo” un valsts akciju sabiedrību “Privatizācijas aģentūra” veikt nepieciešamās darbības, lai nodalītu atsevišķos īpašumos transformatoru apakšstacijas (būves kadastra apzīmējums 7868 002 0112 006) un dzīvojamās mājas (būves kadastra apzīmējums 7868 002 0112 002) uzturēšanai funkcionāli nepieciešamās zemes vienības (zemes vienības kadastra apzīmējums 7868 002 0112) daļas un pēc minēto darbību izpildes, nodot un Ekonomikas ministrijai pārņemt valdījumā un normatīvajos aktos noteiktajā kārtībā ierakstīt zemesgrāmatā uz valsts vārda Ekonomikas ministrijas personā atdalītās zemes vienību daļas. Ministrija izpildot doto uzdevumu ir pilnvarojusi valsts akciju sabiedrību “Privatizācijas aģentūra” veikt nepieciešamo zemes dalīšanu un darbs ir procesā.Ņemot vērā, ka šobrīd situācija ir mainījusies un Aizsardzības ministrija ir izteikusi vēlmi pārņemt valdījumā Nacionālo bruņoto spēku vajadzībām daļu MK rīkojumā Nr.579 minētā īpašuma, atbilstoši Aizsardzības ministrijas 2017.gada 4.decembra vēstulē Nr.MV-N/3314 “Par zemes vienību un būvju nodošanu Aizsardzības ministrijas valdījumā” izteiktajam lūgumam, ministrija ir sagatavojusi rīkojuma projektu, vienlaikus paredzot, ka ar šo rīkojumu spēku zaudē MK rīkojums Nr.579.Ministrijas Nekustamā īpašuma un valsts mantas apsaimniekošanas komisijas 2017.gada 19.decembra sēdē (protokols Nr.14, 2.punkts) ir nolemts atbalstīt valsts nekustamo īpašumu nodošanu Aizsardzības ministrijas un Finanšu ministrijas valdījumā (http://www.izm.gov.lv/images/nekustamie\_ipasumi/Protokols\_14.pdf).Aizsardzības ministrijas valdījumā paredzēts nodot divus valsts nekustamos īpašumus:1. **Bez adreses, Lūznavas pagastā, Rēzeknes novadā (nekustamā īpašuma kadastra Nr. 7868 002 0485).**

Nekustamā īpašuma sastāvs: divas zemes vienības 19,8000 ha kopplatībā – zemes vienība 16,8000 ha platībā (zemes vienības kadastra apzīmējums 7868 002 0086), zemes vienība 3,0000 ha platībā (zemes vienības kadastra apzīmējums 7868 002 0111) – un sešas būves – šķūnis (būves kadastra apzīmējums 7868 002 0086 001), gateris (būves kadastra apzīmējums 7868 002 0086 002), siena šķūnis (būves kadastra apzīmējums 7868 002 0086 003), sakņu glabātuve (būves kadastra apzīmējums 868 002 0086 005), skābbarības tvertne (būves kadastra apzīmējums 7868 002 0086 006) un poligona ēka (būves kadastra apzīmējums 7868 002 0111 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas Zemesgrāmatu nodaļas Lūznavas pagasta zemesgrāmatas nodalījumā Nr. 100000574870 (lēmuma datums 2018.gada 23.janvāris). Nav noslēgti nomas līgumi un nav uzsākti tiesvedības procesi. 1. **Bez adreses, Lūznavas pagastā, Rēzeknes novadā (nekustamā īpašuma kadastra Nr. 7868 002 0467).**

Nekustamā īpašuma sastāvs: zemes vienība 5,0000 ha platībā (zemes vienības kadastra apzīmējums 7868 002 0112) un četras būves – mācību korpuss (būves kadastra apzīmējums 7868 002 0112 001), audzēkņu dienesta viesnīca (zēnu) (būves kadastra apzīmējums 7868 002 0112 003), sporta nams (būves kadastra apzīmējums 7868 002 0112 004) un kopmītnes (būves kadastra apzīmējums 7868 002 0112 005).Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas Zemesgrāmatu nodaļas Lūznavas pagasta zemesgrāmatas nodalījumā Nr. 100000573080 (lēmuma datums 2017.gada 23.novembris). Uz nekustamā īpašuma sastāvā esošās zemes vienības (zemes vienības kadastra apzīmējums 7868 002 0112) atrodas (valsts akciju sabiedrības “Privatizācijas aģentūra” valdījumā esoša daļēji dzīvokļu īpašumos sadalīta dzīvojamā māja (būves kadastra apzīmējums 7868 002 0112 002) un akciju sabiedrībai „Latvenergo” piederoša transformatoru apakšstacija (būves kadastra apzīmējums 7868 002 0112 006). Rīkojuma projekts paredz uzdevumu Aizsardzības ministrijai veikt nepieciešamās darbības, lai sadarbībā ar Ekonomikas ministriju, akciju sabiedrību “Latvenergo” un valsts akciju sabiedrību “Privatizācijas aģentūra” nodalītu atsevišķos īpašumos transformatoru apakšstacijas (būves kadastra apzīmējums 7868 002 0112 006) un dzīvojamās mājas (būves kadastra apzīmējums 7868 002 0112 002) uzturēšanai funkcionāli nepieciešamās zemes vienības (zemes vienības kadastra apzīmējums 7868 002 0112) daļas un pēc atdalīšanas tās nodot Ekonomikas ministrijas valdījumā. Lietu tiesības, kas apgrūtina valsts nekustamo īpašumu, norādītas III daļas 1.iedaļā. Uz mācību korpusa (būves kadastra apzīmējums 7868 002 0112 001) jumta izvietota sabiedrībai ar ierobežotu atbildību “Starnet” piederoša konstrukcija – antena, par ko ir noslēgts līgums par elektroaprīkojuma un kabeļa tīkla ierīkošanu un aparatūras uzstādīšanu, līgums tiek izbeigts ar 2018.gada 10.februāri. Noslēgts nomas līgums ar sabiedrību ar ierobežotu atbildību “Scintilla” par kabeļtelevīzijas aparatūras izvietošanu mācību korpusa iekštelpās, līgums tiek izbeigts ar 2018.gada 10.februāri. Nav uzsākti tiesvedības procesi. Rīkojuma projekts paredz nodot Finanšu ministrijas valdījumā un pārdot izsolē valsts nekustamo īpašumu **“Lūznavas Profesionālā vidusskola”, Lūznavas pagastā, Rēzeknes novadā (nekustamā īpašuma kadastra Nr.7868 002 0112).**Nekustamā īpašuma sastāvs: trīs zemes vienības 5,1135 ha kopplatībā – zemes vienība 0,0082 ha platībā (zemes vienības kadastra apzīmējums 7868 002 0075), zemes vienība 5,1000 ha platībā (zemes vienības kadastra apzīmējums 7868 002 0085), zemes vienība 0,0053 ha platībā (zemes vienības kadastra apzīmējums 7868 002 0428) un piecas būves – garāžas (būvju kadastra apzīmējumi 7868 002 0075 002, 7868 002 0075 003, 7868 002 0075 004, 7868 002 0075 005 un 7868 002 0075 006).Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas Zemesgrāmatu nodaļas Lūznavas pagasta zemesgrāmatas nodalījumā Nr. 277 (lēmuma datums 2005.gada 17.februāris). Nav noslēgti nomas līgumi un nav uzsākti tiesvedības procesi. Lietu tiesības, kas apgrūtina valsts nekustamo īpašumu, norādītas III daļas 1.iedaļā.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projekta 1.2.apakšpunktā minēto valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 |
| 5. Precizēta finansiālā ietekme: | X |   Nav precīzi aprēķināms.   |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu iesaistītās ministrijas un to padotības iestādes īstenos par saviem līdzekļiem.Valsts akciju sabiedrība “Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamā īpašuma pārdošanas vērtību, ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošajiem valsts nekustamajiem īpašumiem. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Aizsardzības ministrija, Finanšu ministrija (valsts akciju sabiedrība “Valsts nekustamie īpašumi”) un Ekonomikas ministrija (valsts akciju sabiedrība “Privatizācijas aģentūra” un akciju sabiedrība “Latvenergo”). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

I.Rozenštoka 67047765

Ilze.Rozenstoka@izm.gov.lv.lv